
Jednog toplog proljetnog jutra, kad 
su gore već odjenule novu zelenu odjeću, 
a polja se zavila u svečano odijelo izat- 


kano od najbiranijeg šarenog cvijeća, . 


dok. su se gole i mrke krošnje voćaka 
preko noći pretvorile u ružičaste i bijele 
oblake, iz jedne je neugledne čahure iza- 
šao prvi put na svjetlost dana prekrasan 
šaren leptir. Zadivljen ljepotom prirode, 
koja kao da se namjerno zbog njega ta- 
ko ukrasila, leptir se na svojim lakim 
krilima vinuo preko polja, zastajkujući 
nad svakim cvijetom, očaran i pijan od 
sreće. Danima je mladi leptir lutao pro- 








stranim poljem, koje se pružalo pred 
njim unedogled i najzad odluči da izabere 
sebi mladu — najljepši cvijet pod ovim 
suncem. Ali, kako između toliko divnih, 
mirisnih i šarolikih cvjetova izabrati 
najljepši? 

Da bi dobio odgovor na to pitanje, 
leptir najprije sleti na ivančicu, jer je 
znao da joj se mnogi zaljubljeni obraća- 
ju za savjet, pitajući je: »Voli me? Ne 
voli? Ludo? Strasno? Mlako? Nika- 
ko?...« otkidajući joj pri tom jednu 
laticu za drugom, sve do posljednje. Ali 
naš leptir nije postupio tako grubo pre- 








ma malenom cvijetu i nije kidao njegov 
vjenčić da bi je, dobivši očekivani odgo- 
vor, bacio kao nešto sasvim nepotrebno 
i suvišno, bilo da je njen odgovor donio 
usplahirenom zapitkivalu sreću i blaženo 
spokojstvo ili mu pak unio nemir u dušu 
i beznadnu tugu. Umjesto toga, spustio 
je nježan poljubac na njene latice i 
rekao: 

»Draga ivančice, vi koja ste najpa- 
metnija među cvijećem, koja je od ovih 
šarenih poljskih ljepotica najljepša? Re- 
cite, da je potražim i zaprosim njenu 
ruku!« 

Ali ivančica mu ne odgovori. Bila je 
jako uvrijeđena što na nju kao nevjestu 
nije ni pomislio. Leptir ponovi svoje pi- 
tanje dvaput, triput, ali uzalud. Ivančica 
osta uporna u svojoj šutnji. 


Najzad leptiru dosadi zapitkivanje 
pa odletje dalje čvrsto odlučivši da sam 
sebi pronađe najprikladniju životnu su- 
putnicu. 

Najprije je prišao anemoni, ali njen 
je miris bio preoštar za njegov profinje- 
ni nos pa je odletio dalje. Ugledavši u 
travi skromnu ljubičicu odmah joj je po- 
žurio u susret, ali miris toga malenog 
cvijeta bio je opet preopojan za njega, pa 
je teška srca krenuo dalje. 

Danima je tako lutao uzalud tražeći 
nevjestu po svom ukusu. 

Jednom dok se odmarao na žutom 
cvijetu maslačka, prenu ga nekakav ta- 
nak glas: »Hej, ljepotane! Evo jedne dje- 
vojčice s mrežom od muslina! Čuvaj se, 
uhvatit će te!« 

Leptir podiže glavicu i ugleda nad 

sobom rascvjetalu snježno bijelu granu 
jabuke i poletje ka njoj, baš u času kad 
je mala plavokosa djevojčica zamahnula 
mrežom za leptire, da ga uhvati. U znak 
zahvalnosti što mu je spasila život, lep- 
tir zaprosi jabuku koja sva sretna pri- 
hvati njegovu ponudu i odlučiše da će se 
vjenčati sutradan, čim grane sunce. Ali 
jabukov je cvijet bio kratka vijeka. Pred. 
veče puhnu svjež povjetarac, a njene la- 
tice razletješe se s grana na sve strane 
poput snježnih pahuljica. Leptir odletje 
dalje ne baš jako tužan i sletje na kruni- 


cu graška koji je virio iz trave. Bijele i 
rumene latice ovoga cvijeta bile su pri- 
jatne oku svojim jedrim i zdravim izgle- 
dom, koji je između ostalog svjedočio i 
o izvanrednoj kuharskoj vještini ove buj- 
ne ljepotice. Kad se predstavio i zaprosio 
ruku ove rumene ljepotice, leptir slučaj- 
no baci pogled na jednu sasušenu petelj- 
ku niz koju su tužno visile latice nekog 
uvelog cvijeta. »Ko vam je to?« upita 
leptir neprijatno iznenađen tom tužnom 
pojavom. »Moja sestra!« mirno odgovori 
rumena ljepotica. 

»Pa to znači da i vas uskoro čeka is- 
ta sudbina!« uzviknu leptir zapanjen i 
odletje glavom bez obzira. 

Pred kraj proljeća ugledao je u ob- 
ližnjem gaju rascvjetanu lipu i sav blažen 
poletio joj u susret. Ali njen je cvijet bio 
premalen, a porodica tako mnogobrojna, 
da je pognute glave i s teškim uzdahom 
na ustima odletio dalje, ostavljajući izne- 
nađenu lipu da gleda za njim, sve dok ni- 
je iščezao na modro plavetnom nebu. 

Tako je ljeto gotovo neprimjetno po- 
čelo i stalo se bližiti kraju, a leptir se još 
uvijek nije mogao odlučiti kojem bi cvi- 
jetu poklonio svoje srce. Cvijeće je sada 
bilo odjeveno u svoje najljepše svečano 
ruho, ali u ovo godišnje doba već im je 
ponestalo one nekadašnje mladenačke 





svježine. Doduše, cvijet ako i nije više u 
svojoj prvoj mladosti — često privlači 
svojim nježnim mirisom, kao da se brani 
od neumoljivog starenja koje ga čeka. 
Lutajući već prilično opustjelim poljem, 
leptir je u jednom vrtu sreo daliju i zije- 
valicu, ali su obje ove ljepotice i pored 
sve svoje bujnosti i svježine bile lišene 
mirisa, tog uzvišenog dara kojim je pri- 
roda tako velikodušno obasula neko cvi- 
jeće, a maćehinski ga uskratila drugom. 
Razočarani leptir ubrzo im okrenu leđa 
i odletje vrbi koja je zamišljeno stajala 
u jednom uglu usamljenog vrta. Doduše, 
ona nije imala cvijeta ali je plijenila svo- 
jom bujnošću i prijatnim mirisom. 

»Vas ću uzeti za svoju životnu saput- 
nicu i pokloniti vam zauvijek srce, ako 





nemate ništa protiv!« ushićeno kliknu 
leptir padajući na njen list. Ali vrba nije 
dijelila njegovo raspoloženje. Saslušavši 
prilično hladno, mada vrlo učtivo, lepti- 
rovu prosidbu, ona odgovori: »Mi može- 


mo biti samo dobri prijatelji i ništa više, 
leptiriću šareniću! Ja sam prestara za 
nevjestu, a ni vi niste mnogo mlađi, pa 
bismo se samo nepotrebno izlagali pod- 
smijehu susjeda.« 





I tako naš leptir ostade bez mlade. 
Previše je oklijevao i probirao, pa je na 
kraju ostao bez nevjeste. 

Zima se već lagano bližila. Niski sivi 
oblaci, otežali od kiša, vukli su se nisko 
nad opustjelim poljem izlijevajući po 
njemu guste mlazove ledene kiše, a stu- 
deni je vjetar neutješno jecao u ogolje- 
lom vrbiku. Nepovratno su prošle bez- 
brižne šetnje od cvijeta do cvijeta i lep- 
tir šarenih krila zavukao se pod strehu 
poljske kuće i tu se pritajio. 

Ponekad samo slijetao bi do prozora 
i bacao čežnjiv pogled u sobu s veli- 
kim kaminom u kojem je plamsala vatra 
i širila toplinu kao da je ljeto. 

Jednoga dana leptir iskoristi trenu- 
tak kad je domaćica širom otvorila pro- 
zorska krila da prozrači sobu i on, ne 
razmišljajući mnogo, uletje unutra. Iz 
straha od ukućana, kojih se jako bojao 
jer je među njima ugledao onu istu pla- 
vokosu djevojčicu koja ga je ljetos poku- 
šavala uhvatiti svojom mrežom za lepti- 
re, sakrio se u nabor teške zavjese, gdje 
mu je bilo sasvim prijatno i toplo. Pone- 
kad bi kradom sletio na zaboravljenu tor- 
tu ili na čašu slatkog voćnog soka da se 
okrijepi i, nakon što bi napravio nekoli- 
ko krugova oko velikog svijećnjaka koji 
je visio sa plafona, vratio bi se u svoje 
sklonište. 

Pa ipak, često bi u samotnim jutar- 
njim časovima sjetno zagledan kroz mut- 


no okno s uzdahom prošaptao: »Što mi 
vrijedi sva ta udobnost i izobilje kojim 
sam ovdje okružen, kad nemam sunca, 
slobode i onog milog, krasnog poljskog 
cvijeća. Bez njih ovo nije život!« I on po- 
letje prema prozoru s namjerom da izle- 
ti van, ali staklo ga zadrža kao neka ne- 
vidljiva prepreka i on nemoćno kliznu 
niz okno, zatim još jednom pokuša, ali 
uzalud. Uto uđe u sobu ona plavokosa 
djevojčica i kad ga ugleda, pozva svoga 
starijeg brata koji već malaksalog lepti- 
ra uhvati vrlo pažljivo da mu ne skine 
dodirom prstiju šareni prah sa krila. Od- 
mah zatim on ga pribadačom pričvrsti za 
dno jedne kutije sa staklenim poklop- 
cem u kojoj se već nalazilo divnih pri- 
mjeraka šarokrilih poljskih gizdavaca. 
Dječak sad spusti poklopac na kutiju ko- 
ju smjesti u veliku staklenu vitrinu, ka- 
ko bi se svako ko dođe mogao diviti lje- 
poti njegovih leptira. 

»Gle, ovdje sam kao usred cvjetnog 
polja nad kojim sam nekad kružio sa 
drugim leptirima na prozračnom plavom 
nebu! Barem mi neće biti teško umrije- 
ti...« pomisli leptir posljednjim ostat- 
kom svijesti. 

»Tako mu i treba«, glasno primijeti 
žuta krizantema koja je s obližnje police 
promatrala posljednje časove zlosretnog 
leptira. »Sam je kriv za sve što ga je sna- 
šlo!'« mirno odvrati vrtna ciklama iz su- 
sjednog lončića za cvijeće. »Da nije toli- 

ko probirao, sada bi imao svoju porodi- 
cu i topli dom, pa se ne bi potucao po bi- 
jelom svijetu!« 

Krizantema htjede još nešto dodati, 
ali kad vidje ciklamu kako zijeva, skup- 
ljajući lagano svoje ljubičaste krunice i 
priprema se za san, nezadovoljno pro- 
gunđa nedorečenu primjedbu sebi u lati- 
ce i ućuta. 


Samo je vatra još tiho plamtjela u 
kaminu i negdje pod prozorom čuo se 
vjetar kako neutješno jeca glasom izgub- 
ljenog djeteta, dok je na hladnom, mra- 
zovitom nebu tanak mjesečev srp poput 
srebrnog čamca plovio prema jednoj da- 
lekoj nepoznatoj luci... 

